8. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.545 της 7/28 Ιουλ.1978 (ΦΕΚ Α΄116) Περί βελτιώσεως διαδικασιών τινών κατά την έκδοσιν διοικητικών πράξεων επί αντικειμένων αρμοδιότητος Υπουργείων Οικονομικών, Εμπορίου, Γεωργίας και Βιομηχανίας και Ενεργείας. ΄Εχοντες υπ΄ όψει: 1.Τας διατάξεις α) της παρ.1 του άρθρ.1 του Ν.Δ.1239/1972 «περί βελτιώσεως διαδικασιών τινών κατά την έκδοσιν των διοικητικών πράξεων» και β) των άρθρ.2,3 και 5 του Ν.Δ.216/1974 «περί συστάσεως Υπουργείων Προεδρίας Κυβερνήσεως». 2.Την υπ΄αριθ.918/31.8.1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών, Γεωργίας, Βιομηχανίας και Ενεργείας και Εμπορίου, απεφασίσαμεν και διατάσσομεν: ΄Αρθρ.1.-Τα κατωτέρω θέματα, δια την ρύθμισιν των οποίων απαιτείται κοινή απόφασις πλειόνων Υπουργών, εφεξής ρυθμίζονται δι΄ αποφάσεως του Υπουργού Εμπορίου. Α΄ Κοιναί αποφάσεις Υπουργών Εμπορίου και Βιομηχανίας. Τα υπό του άρθρ.1 του Νόμ.4484/1965 «περί τροποποιήσεως και συμπληρώσεως των διατάξεων του Νόμ.3215/1955 περί προτιμήσεως των προϊόντων της εγχωρίου βιομηχανίας και βιοτεχνίας και άλλων τινών διατάξεων» προβλεπόμενον θέμα περί της τελικής εγκρίσεως προμηθείας εκ του Εξωτερικού βιομηχανικών ή βιοτεχνικών αγαθών. Β΄Κοιναί αποφάσεις Υπουργών Εμπορίου και Οικονομικών. 1.Το υπό της παρ.1 του άρθρ.58  του Β.Δ.26/930.11.1955 «περί κωδικοποιήσεως των περί προστασίας Κορινθιακής σταφίδος και περί Αυτονόμου Σταφιδικού Οργανισμού διατάξεων», εν συνδυασμώ προς την παρ.4 του άρθρ.19 του Ν.Δ. 3541/1956 «περί τροποποιήσεως και συμπληρώσεως διατάξεων περί Κορινθιακής σταφίδος και περί Αυτονόμου Σταφιδικού Οργανισμού και κυρώσεως της υπ΄αριθ.157/1956 ΠΥΣ» προβλεπόμενον θέμα περί καθορισμού των της εισπράξεως της συνεισφοράς υπέρ Αυτονόμου Σταφιδικού Οργανισμού. 2.Το υπό του άρθρ.3 του Α.Ν.1470/1938 «περί Οργανισμού του Ταμείου Λαϊκών Αγορών ΑθηνώνΠειραιώς και Περιχώρων και τροποποιήσεως και συμπληρώσεως των σχετικών περί τούτων Νόμων», εν συνδυασμώ προς τας παρ.2 και 3 του άρθρ.1 του Νόμ.19/1944 «περί της εξουσιοδοτήσεως του Υπουργού των Οικονομικών όπως προβαίνη εις τροποποιήσεις των φορολογικών συντελεστών» προβλεπόμενον θέμα περί καθορισμού του καταβαλλομένου δικαιώματος υπό των εις τας Λαϊκάς Αγοράς προσερχομένων πωλητών-παραγωγών. Γ΄ Κοιναί αποφάσεις Υπουργών Εμπορίου και Γεωργίας. Το υπό του άρθρ.4 του Β.Δ.230/1963 «περί ποιοτικού ελέγχου των εξαγομένων εις το Εξωτερικόν σταφίδων μετά γιγάρτων» ως ετροποποιήθη δια του Β.Δ. 509/1968 «περί αντικαταστάσεως του άρθρ.4 του υπ΄αριθ. 230/1963 Β.Δ/τος» προβλεπόμενον θέμα περί εγκρίσεως εξαγωγής εις το Εξωτερικόν σταφίδων μετά γιγάρτων δια βιομηχανικήν χρήσιν. Δ΄ Κοιναί αποφάσεις Υπουργών Εμπορίου και κατά περίπτωσιν αρμοδίου Υπουργού. Το υπό της παρ. 3 του άρθρ.1 του Ν.Δ.3095/1954 «περί οργανώσεως και λειτουργίας  της Υπηρεσίας Κρατικών Προμηθειών και της Επιτροπής Κρατικών Προμηθειών», εν συνδυασμώ προς το Β. Δ/γμα της 30.12.59 «περί μεταφοράς του συνόλου των θέσεων της Υπηρεσίας Κρατικών Προμηθειών και των επί ταύτης αρμοδιοτήτων του Υπουργείου Οικονομικών εις το Υπουργείον Εμπορίου», προβλεπόμενον θέμα περί τροποποιήσεως ή καταργήσεως εν όλω ή εν μέρει της περιπτ. IV της παρ.2 του ιδίου άρθρου. ΄Αρθρ.2.-Τα κατωτέρω θέματα δια την ρύθμισιν των οποίων απαιτείται κοινή απόφασις πλειόνων Υπουργών, εφεξής ρυθμίζονται δι΄ αποφάσεως των Υπουργών Εμπορίου και Οικονομικών. Κοιναί αποφάσεις Υπουργών Εμπορίου, Οικονομικών και Γεωργίας. 1.Το υπό του άρθρ. 13 του Ν.Δ.3999/1959 «περί ελέγχου του εξαγωγικού εμπορίου και άλλων τινών διατάξεων» προβλεπόμενον θέμα περί καθορισμού ωρισμένων Τελωνείων ως αρμοδίων δια την εξαγωγήν εν ίων προϊόντων. 2.Το υπό του άρθρ.11 του Β.Δ. 20/8-20.9.1954 «περί επιβολής ποιοτικού ελέγχου κατά την εξαγωγήν των βρωσίμων ελαιών» προβλεπόμενον θέμα περί καθορισμού λιμένων εξαγωγής ελαιών. 3.Το υπό του Β.Δ.352/1963 «περί τροποποιήσεως του από 1.8.1956 Β.Δ/τος περί των όρων και διατυπώσεων καθ΄ ούς επιτρέπεται η κατεργασία ξηράς σταφίδος εν γένει προς παρασκευήν συμπεπυκνωμένου σιροπίου προς εξαγωγήν εις Αγγλίαν» προβλεπόμενον θέμα περί εγκρίσεως κατεργασίας ξηράς σταφίδος προς παρασκευήν συμπεπυκνωμένου σιροπίου δι΄εξαγωγήν και εις ετέρας χώρας πλην της Αγγλίας. 4.Το υπό της παρ. 5 του άρθρ.64 του Β.Δ.26/930.11.1955 «περί κωδικοποιήσεως των περί προστασίας Κορινθιακής σταφίδος και περί Αυτονόμου Σταφιδικού Οργανισμού διατάξεων» προβλεπόμενον θέμα περί καθορισμού λιμένων εξαγωγής της Κορινθιακής σταφίδος. 5.Το υπό του άρθρ.9 του Β.Δ.26/7-6.8.1955 «περί ποιοτικού ελέγχου της εξαγομένης εις το Εξωτερικόν σταφίδος σουλτανίνας» προβλεπόμενον θέμα περί καθορισμού λιμένων εξαγωγής σταφίδος σουλτανίνας. (Αντί για τη σελ. 116,743) Σελ. 116,743(α) Τεύχος 1318 Σελ. 73 Διοικητικές Πράξεις 1.Ε.κ.8 